PÁLYÁZATI FELHÍVÁS
Dunaújváros Megyei Jogú Város Közgyűlése pályázatot hirdet az 
Egyesített Szociális Intézmény és Árpád-házi Szent Erzsébet Idősek Otthonai intézmény (2400 Dunaújváros, Dunasor 15.) vezetésére, magasabb vezetői megbízással történő betöltésére

A pályázatot meghirdető szerv:
•	Neve:			Dunaújváros Megyei Jogú Város Közgyűlése
•	Pontos címe:		2400 Dunaújváros, Városháza tér 1.

A meghirdetett álláshely:
Munkahely (neve és címe):	Egyesített Szociális Intézmény és Árpád-házi Szent Erzsébet Idősek Otthonai Intézmény
	2400 Dunaújváros, Dunasor 15.
Vezetői beosztás:	magasabb vezetői feladatait megbízás alapján látja el
Vezetői beosztás megnevezése:	intézményvezető
megbízás időtartama:	5 év

A munkakörbe tartozó lényeges feladatok:
Az Egyesített Szociális Intézmény és Árpád-házi Szent Erzsébet Idősek Otthonai intézmény által nyújtott - étkeztetés, házi segítségnyújtás, jelzőrendszeres házi segítségnyújtás, nappali ellátás (idősek klubja), idősek átmeneti otthona, alapszintű és emelt szintű ellátást nyújtó idősek otthona, szociális információs szolgáltatás és otthoni (egészségügyi) szakápolás – szolgáltatások ellátások működtetése. A vezetői beosztással járó, különösen lényeges feladatok: az intézmény gazdaságos, költség-hatékony működtetése; költségvetésének tervezése; saját bevételek növelése; szolgáltatások jogszabályban meghatározottak szerinti működtetése; együttműködés a fenntartóval, ágazati irányítással. A szolgáltatások folyamatos fejlesztése, a lakossági igényekhez, pénzügyi lehetőségekhez való igazítása.

Pályázati feltételek: 
•	Büntetlen előélet.
•	Magyar állampolgárság, vagy külön jogszabály szerint a szabad mozgás és tartózkodás jogával rendelkezés, illetve bevándorlási, vagy letelepedési engedély.
•	Szociális munkás, szociálpolitikus, szociális menedzser, okleveles szociális munkás, okleveles szociálpolitikus, diakónus, mentálhigiénikus, igazgatásszervező szociális igazgatás szakirányú végzettséggel, pszichológus, egészségügyi menedzser, orvos, jogász, okleveles ápoló, okleveles teológus, vagy okleveles pásztorális tanácsadó és szervezetfejlesztés szakképesítés.
•	Legalább öt éves a gyermekvédelem, a szociális ellátás, az egészségügyi ellátás, illetve a közoktatás területén szerzett felsőfokú, vagy felsőfokú szakmai képesítést igénylő munkakörben szerzett szakmai gyakorlat. 
•	Szociális szakvizsga, vagy annak hiányában legalább 5 évig felsőfokú végzettséget igénylő munkakörben képesítéshez kötött, személyes gondoskodást nyújtó tevékenység végzése
•	Magasabb vezetői beosztás ellátására megbízást az kaphat, aki a munkáltatóval közalkalmazotti jogviszonyban áll, vagy a megbízással egyidejűleg közalkalmazotti munkakörbe kinevezhető.
A pályázathoz csatolni kell:
•	fényképpel ellátott részletes szakmai önéletrajzot
•	az intézmény vezetésére vonatkozó programot a szakmai helyzetelemzésre épülő fejlesztési elképzeléssel
•	a pályázati feltételként előírt iskolai végzettséget, szakképzettséget, szakvizsgát tanúsító okiratok hiteles másolatát
•	szakmai gyakorlat hitelt érdemlő igazolását
•	három hónapnál nem régebbi hatósági erkölcsi bizonyítványt, amely igazolja a büntetlen előéleten túl, hogy nem áll a foglalkozás gyakorlásától eltiltás hatálya alatt
•	nyilatkozatot arra vonatkozóan, hogy
- az érintett hozzájárul a pályázati anyagában foglalt személyes adatainak a pályázati eljárással összefüggésben szükséges kezeléséhez
- az érintett a vagyonnyilatkozat-tételi kötelezettséget vállalja
- az érintett a pályázatának zárt ülés keretében történő tárgyalását kéri-e

Bérezés és juttatások:
A közalkalmazottak jogállásáról szóló 1992. évi XXXIII. törvény, valamint a végrehajtására kiadott 257/2000. (XII.26.) Korm. rendelet szerint.

A pályázatok benyújtásának módja:
A pályázatokat személyesen Dunaújváros Megyei Jogú Város Polgármestere titkárságán (2400 Dunaújváros, Városháza tér 1. “A” épület II. emelet 202. sz. helyiség), vagy postai úton Dunaújváros Megyei Jogú Város Polgármestere, 2400 Dunaújváros Városháza tér 1. címen kell benyújtani 1 eredeti és 3 másolati példányban. Kérjük a borítékon feltüntetni a pályázati adatbázisban szereplő 18619/2013. azonosító számot, valamint “ESZI intézményvezetői pályázata” jeligét.

A pályázat beérkezésének határideje: 2013. augusztus 09. 16 óra

A pályázat elbírálásának rendje:
A pályázatok eredményéről a 3 tagú értékelő bizottság véleménye alapján Dunaújváros Megyei Jogú Város Közgyűlése dönt. A bizottság írásbeli véleményének polgármester részére történő megküldését követő első közgyűlés ülésén kell a pályázatokról dönteni.

A pályázat elbírálásának határideje: 2013. szeptember 19.

A magasabb vezetői beosztás betölthetőségének várható időpontja: legkorábban közgyűlési döntést követően azonnal betölthető

A pályázati kiírással kapcsolatban további információt Prajdáné Kustán Erzsébet nyújt a 25-412-211/324 mellék telefonszámon.

A pályázati kiírás közzétételének helye, ideje:
•	KÖZIGÁLLÁS publikálásának időpontja: 2013. július 3.
•	www.dunaujvaros.hu - 2013. július 3.
•	Szociális Közlöny